ฝังเข็มมาได้2ปีแล้วคะ ประจำเดือนหายไป2ปี แต่พึ่งมีเลือดคล้ายประจำเดือนออกมาวันนี เพราะอะไรคะ
สวัสดีค่ะ การที่ประจำเดือนขาดหายไป 2 ปี ถือเป็นผลข้างเคียงของการฝังยาคุมกำเนิดที่สามารถพบได้ ส่วนการมีเลือดออกมาในวันนี้นั้น ก็อาจเป็นผลจากยาฝังคุมกำเนิดได้เช่นกัน แนะนำให้สังเกตอาการไปก่อน หากเลือดที่ออกมีปริมาณไม่มาก ไม่ได้ออกทุกวัน ไม่มีปวดท้องน้อย ก็อาจไม่จำเป็นต้องทำอะไร แต่หากเลือดที่ออกมีปริมาณมาก หรือออกทุกวัน หรือมีปวดท้องน้อยมาก อาจเกิดจากสาเหตุอื่นๆ ได้ เช่น เกิดการตั้งครรภ์และมีภาวะแทรกซ้อนเกิดขึ้น มีติ่งเนื้อในเยื่อบุโพรงมดลูกมีการติดเชื้อในโพรงมดลูก มะเร็งปากมดลูก หรือเกิดจากการเเข็งตัวของเลือดผิดปกติ เป็นต้น ซึ่งหากมีอาการเหล่านี้ แนะนำควรไปพบแพทย์เพื่อตรวจว่าเกิดจากสาเหตุที่ผิดปกติหรือไม่